ואמרו הם זה לזו: אנו מקודשים זה לזו כדת משה וישראל. אנו מתחייבים להיות שותפים שווי-ערך, חברים אוהבים, ובני-זוג תומכים האחד לשנייה לאורך חיינו. נעריך ונכבד זה את זו בתום וביושר בעת שניצור יחד עתיד מלא אהבה. נפיק זה מזו ומעצמנו מעלות של סלחנות, חמלה ומידות טובות. אהבתנו תספק לנו את הנחישות להיות מי שאנחנו, ולהוקיר את הייחודיות האחד של השנייה. אנו מבטיחים לחלוק בינינו את שאיפותינו. נחזק זה את זו להשגת מטרותינו והגשמת חלומותינו. ניצור בינינו קירבה אשר תאפשר לנו לבטא את מחשבותינו ורגשותינו הכמוסים ביותר. אנו מבטיחים לנצור בליבנו ולהזין האחד את השנייה; להיות תמיד רגישים האחד לצרכי השנייה; לדבר ולהקשיב; לכבד, להוקיר, ולהעריך האחד את השנייה.

אנו מבטיחים להיות תמיד כנים ופתוחים; לתמוך זה בזו אל מול האתגרים שהחיים יציבו לנו; לנחם זה את זו ברגעי הצער; לחלוק ביחד את רגעי האושר. מעל לכל, אנו מבטיחים לא לאפשר לויכוח או אי הסכמה בודדים להימשך אל תוך הלילה או לראות אור יום. נקים ביחד בית ונמלאו בשחוק, אמפתיה, אמונה, דימיון, אמון, יראת כבוד ללמידה ולחינוך, חברות, ואהבה; בית שנחגוג בו את חגינו ומסורותינו על פי המורשת היהודית; בית שיוקדש ללמידה, חסד, ומעשי טוב-לב; בית שכולם רצויים בו. נקים משפחה ונספק את צרכיה הגשמיים, הרגשיים, והרוחניים. נלמד את משפחתנו דרך-ארץ וחמלה, ונהווה דוגמה לערכים שנקנה לילדינו. מי ייתן וחיינו יפרחו יחד; נשמותינו שזורות זו בזו באינטימיות עמוקה.

הכלה והחתן מכירים במחויבויות של ברית זו ומקבלים על עצמם בחגיגיות את חובותיה.

והכל שריר וקיים.